**Miesten 500 metrin luistelu Lake Placidin talviolympialaisissa 1932** käytiin 4. helmikuuta. Amerikkalaisittain yhteislähdöillä kilpailtu 500 metriä käytiin Lake Placidin olympiapikaluistelun ensimmäisenä matkana: kilpailut alkoivat heti avajaisten jälkeen. Kilpailijoita oli 16 kuudesta maasta. Kilpailupaikkana toimi muiden pikaluistelumatkojen tavoin Lake Placidin olympiastadion.

500 metrin olympiavoittajaksi luisteli isäntämaa Yhdysvaltoja edustanut Jack Shea. Hopeaa saavutti norjalainen Bernt Evensen ja pronssille sijoittui Kanadan Alexander Hurd. Kyseiset mitalistit olivat historian ensimmäiset palkintokorokkeella olympiamitalinsa saaneet urheilijat. Tuolloinen Kansainvälisen olympiakomitean puheenjohtaja Henri de Baillet-Latour sekoitti palkintojenjaossa hopea- ja pronssimitalistit Evensenin ja Hurdin keskenään näiden seisottua väärillä paikoilla.

Mitalistit
----------

|  |  |  |
| --- | --- | --- |
| **Kultaa** | **Hopeaa** | **Pronssia** |
| Jack Shea Yhdysvallat | Bernt Evensen Norja | Alexander Hurd Kanada |

Ennätykset
----------

Lake Placidissa kilpailtiin yhteislähdöllä, minkä vuoksi olympiakisoissa luisteltuja aikoja ei hyväksytty virallisiksi ennätyksiksi. 500 metrin luistelun kilpailuhetkellä voimassa olleet maailman- ja olympiaennätykset olivat seuraavat:

|  |  |  |  |
| --- | --- | --- | --- |
| **Ennätys** | **Aika** | **Urheilija** | **Ennätys syntyi** |
| Maailman-ennätys | 42,6 | Suomi Clas Thunberg | Sveitsi Sankt Moritz 13. tammikuuta 1931 |
| Olympia-ennätys | 43,4 | Suomi Clas ThunbergNorja Bernt Evensen | Sveitsi Sankt Moritz 13. helmikuuta 1928Sveitsi Sankt Moritz 13. helmikuuta 1928 |

Kilpailutapahtumat
------------------

### Alkuerät

Kilpailijat jaettiin kolmeen alkuerään, ja jokaisen erän kaksi nopeinta luistelijaa selviytyivät loppukilpailuun.  

      Loppukilpailuun selviytyneet

1. alkuerä


| Sija | Urheilija | Aika |
| --- | --- | --- |
| **1.** | Kanada Frank Stack | 44,3 |
| **2.** | Yhdysvallat Jack Shea |  |
| **3.** | Japani Shozo Ishihara |  |
| **4.** | Norja Erling Lindboe |  |
| **5.** | Japani Yasuo Kawamura |  |

Ensimmäisen alkuerän puoliväliin saakka johdossa oli Japanin Shozo Ishihara. Maaliviivan ylittivät kuitenkin ensimmäisinä rintarinnan loppusuoralla luistelleet kanadalainen Frank Stack ja yhdysvaltalainen Jack Shea, joka hiljensi ennen maalia saavutettuaan varman jatkopaikan.
  

2. alkuerä


| Sija | Urheilija | Aika |
| --- | --- | --- |
| **1.** | Norja Bernt Evensen | 45,3 |
| **2.** | Kanada William Logan |  |
| **3.** | Yhdysvallat Raymond Murray |  |
| **4.** | Japani Tokuo Kitani |  |
| **5.** | Kanada Leopold Sylvestre |  |

Toisen alkuerän voitti kyseisen matkan tuolloinen hallitseva olympiavoittaja, Norjan Bernt Evensen. Hänen jälkeensä loppukilpailuun eteni yhden kisan ennakkosuosikeista, Raymond Murrayn, voittanut Kanadan William Logan.
  

3. alkuerä


| Sija | Urheilija | Aika |
| --- | --- | --- |
| **1.** | Kanada Alexander Hurd | 44,9 |
| **2.** | Yhdysvallat John Farrell |  |
| **3.** | Yhdysvallat Allan Potts |  |
| **4.** | Norja Håkon Pedersen |  |
| **5.** | Norja Hans Engnestangen |  |
| **6.** | Japani Tomeju Uruma |  |

Kolmannen alkuerän voittoon luisteli kanadalainen Alexander Hurd. Toisen jatkopaikan voitti yhdysvaltalainen John Farrell ennen maanmiestään Allan Pottsia. Yksi kisan ennakkosuosikeista, norjalainen Håkon Pedersen karsiutui loppukilpailusta jouduttuaan Pottsin häiritsemäksi. Tilanteesta ei kuitenkaan ilmeisesti valitettu.
  

### Loppukilpailu


| Sija | Urheilija | Aika |
| --- | --- | --- |
| Kultaa | Yhdysvallat Jack Shea | 43,4 |
| Hopeaa | Norja Bernt Evensen | 5 m jäljessä |
| Pronssia | Kanada Alexander Hurd | 8 m jäljessä |
| **4.** | Kanada Frank Stack |  |
| **5.** | Kanada William Logan |  |
| **6.** | Yhdysvallat John Farrell |  |

Loppukilpailu käytiin Yhdysvallat–Kanada-jääkiekko-ottelun välitauolla. Lähtöjärjestys sisäreunasta ulospäin oli Evensen, Farrell, Shea, Logan, Stack ja Hurd. Shea siirtyi heti lähdön jälkeen selvään johtoon Evensenin ja Loganin seuratessa tätä. Hän ei enää luopunut johtoasemastaan ja saapui maaliin ensimmäisenä, viitisen metriä ennen Evenseniä.

Lähteet
-------

* George M. Lattimer: Official Report III Olympic Winter Games Lake Placid 1932 (pdf) (s. 209) *la84foundation.org*. Viitattu 2.3.2011. (englanniksi)
* Speed Skating at the 1932 Lake Placid Winter Games: Men's 500 metres *sports-reference.com*. Sports Reference LLC.  Arkistoitu 1.1.2009. Viitattu 2.3.2011. (englanniksi)

### Viitteet

1. 1 2 3 4 5 6   (Arkistoitu – Internet Archive)